Tájékoztató az Ináncsi Óvoda valamint az Ináncsi Óvoda Csobádi és Hernádszentandrási Kirendeltségének bezárásáról

Tekintettel a koronavírus fertőzés lehetséges veszélyére, a 45/2020. (III. 14.) Korm. rendelet 2.§-ában biztosított lehetőséggel élve úgy határoztunk, hogy a fertőzés megelőzését előtérbe helyezve, az **Ináncsi Óvodában, Csobádi és Hernádszentandrási Kirendeltségében 2020. március 16-tól (Hétfőtől), határozatlan ideig rendkívüli szünetet rendelünk el.**

**Kérjük a tisztelt szülőket, hogy szíveskedjenek gondoskodni gyermekeik napközbeni felügyeletéről. Akik ezt nem tudják megoldani, azok részére egy ügyeleti csoportot biztosítunk az ináncsi székhely óvodában 2020. március 17. napjától kezdődően.**

**Azon szülők, akik nem tudják megoldani gyermekeik napközbeni étkeztetését, azok szíveskedjenek az óvodavezetővel egyeztetni.**

Kérjük a szülők felelősségteljes magatartását, gyermekeink és mindannyiunk védelmének érdekében!

Fontos! Ha bármilyen tünetet tapasztalunk magunkon vagy gyermekünkön, ami a fertőzéssel összefügghet (légzőszervi tünetek, nehézlégzés, magas láz, tüdőgyulladáshoz hasonló fájdalmak, gyomorbántalmak), akkor otthon kell maradni. **Kérjük azokat a szülőket, akiknek közvetlen környezetében külföldről hazaérkező személy tartózkodik, gyermeke egészsége érdekében az óvodai ügyeleti ellátást se vegye igénybe.**

Kérjük szíves megértésüket, vigyázzunk egymásra!

Hudopkó József Kiss Péter Üveges Gábor

polgármester polgármester polgármester